האגדה של זלדה (סדרת משחקים)

האגדה של זלדה  (באנגלית: The Legend of Zelda) היא סדרת משחקי וידאו מצליחה שנוצרה על ידי שיגרו מיאמוטו וחבריו. ומיוצרת על ידי חברת נינטנדו. משחקיות הסדרה כוללת פעולה, הרפתקאות, משחק תפקידים ופתרון חידות. בחלק מהמשחקים יש אלמנטים של משחקי פלטפורמה. הסדרה נחשבת משפיעה מאוד על עולם משחקי הווידאו בשנים האחרונות.

ברוב המשחקים, עלילת הסדרה מתמקדת בלינק, שצריך להציל את הנסיכה זלדה מדמות רשע בשם גאנון, שמתכנן להשתלט על ממלכת היירול בעזרת הטרייפורס, הכוח המשולש שכדי להשלימו הוא צריך את לינק, זלדה והוא עצמו. המשחקים מתרחשים לרוב בעולם הפנטזיה היירול. בגלל הצלחתה, הפכה הסדרה לאחד מהמותגים הגדולים של נינטנדו, לצד סדרות המשחקים סופר מריו, פוקימון, מטרויד, ספלאטון ועוד. נכון ל-30 בספטמבר 2023 נמכרו ברחבי העולם 150.83 מיליון עותקים מהמשחקים בסדרה.

 דמויות עיקריות 
 לינק 

דמות הפרוטגוניסט הנראה כשדון יער בלונדיני הלובש טוניקה בצבע ירוק ומצנפת ירוקה. לינק הוא הגיבור שיוצא להציל את ממלכת היירול ואת הנסיכה זלדה משד מרושע בשם גאנון בעזרת כוחם של חרב המאסטר וטרייפורס האומץ.

ברוב המשחקים לינק הוא אינו אותו לינק שהופיע במשחקים האחרים, אלא התגשמות "רוח הגיבור" בכל דור ודור.

 הנסיכה זלדה 
דמות "העלמה במצוקה" (לעיתים גם דמות מסייעת) במשחקי הסדרה. זלדה היא נסיכת הממלכה היירול שמחזיקה בטרייפורס החוכמה. ברוב המשחקים, על לינק להציל אותה מידיו של השד גאנון. במשחקים מאוחרים יותר קיבלה זלדה תפקיד אקטיבי והיא עוזרת ללינק להילחם נגד האויבים השונים (מלבד במשחק The Legend of Zelda: Echoes of Wisdom שם היא משמשת כדמות הפרוטגוניסט).

ברוב המשחקים, זלדה היא אינה אותה הנסיכה מהמשחקים האחרים, אלא בת למשפחת המלוכה של היירול. הזלדה הראשונה הייתה הצורה הגשמית של האלה היליה שייסדה את משפחת המלוכה, ומאז כל נסיכה שנולדת נושאת את שמה.

 גאנונדורף 

גאנונדורף (גאנון) הוא האנטגוניסט המרכזי ברוב משחקי הסדרה. גאנון הוא הצורה הגשמית של דימייס, מלך השדים שניסה בעבר לכבוש את היירול בעזרת כוחו של הטרייפורס, אך האלה היליה עצרה אותו והטרייפורס התפצל לשלושה חלקים, כשגאנון מחזיק בטרייפורס הכוח.

לאחר שהלינק הראשון ניצח את דימייס והציל את האלה הילייה, דימייס הטיל קללה לפיה נשמתו תחזור לחיים ותמשיך להילחם בגלגולים של לינק וזלדה בכל דור מחדש.

המשחקים בסדרה

 משחק  קונסולה  שנה The Legend of Zelda  NES 1987 Zelda II: The Adventure of Link 1988 The Legend of Zelda: A Link to the Past  SNES 1992 The Legend of Zelda: Link's Awakening  גיימבוי  1993 The Legend of Zelda: Ocarina of Time  נינטנדו 64  1998 The Legend of Zelda: Majora's Mask  2000 The Legend of Zelda: Oracle of Seasons גיימבוי קולור 2001 The Legend of Zelda: Oracle of Ages  2001 The Legend of Zelda: A Link to the Past/Four swords  גיימבוי אדוונס  2002 The Legend of Zelda: The Wind Waker  נינטנדו גיימקיוב  2003 The Legend of Zelda: Four Swords Adventures  2004 The Legend of Zelda: The Minish Cap  גיימבוי אדוונס 2005 The Legend of Zelda: Twilight Princess  נינטנדו גיימקיוב, Wii 2006 The Legend of Zelda: Phantom Hourglass  נינטנדו DS  2007 The Legend of Zelda: Spirit Tracks  2009 The Legend of Zelda: Skyward Sword Wii  2011 The Legend of Zelda: A Link Between Worlds  נינטנדו 3DS  2013 The Legend of Zelda: Tri Force Heroes  2015 The Legend of Zelda: Breath of the Wild  Wii U, נינטנדו סוויץ'  2017The Legend of Zelda: Tears of the Kingdomנינטנדו סוויץ'2023The Legend of Zelda: Echoes of Wisdom2024

רימייקים
 משחק  קונסולה  שנהThe Legend of Zelda: Link's Awakening DXגיימבוי קולור1998 The Legend of Zelda: A Link to the Past/Four swords  גיימבוי אדוונס 2002 The Legend of Zelda: Ocarina Of Time 3D  נינטנדו 3DS 2011 The Legend of Zelda: The Wind Waker HD Wii U 2013 The Legend of Zelda: Majora's Mask 3D  נינטנדו 3DS 2015The Legend of Zelda: Twilight Princess HDWii U2016The Legend of Zelda: Link's Awakeningנינטנדו סוויץ'2019The Legend of Zelda: Skyward Sword HDנינטנדו סוויץ'2021

 משחקי ספין-אוף 
+משחקקונסולהשנהZeldaGame & Watch1989The Legend of Zelda Game Watchשעון אינטראקטיבי1989Link's Crossbow TrainingWii2007Hyrule WarriorsWii U, נינטנדו 3DS, נינטנדו סוויץ'2014Cadence of Hyrule: Crypt of the Necrodancerנינטנדו סוויץ'2019Hyrule Warriors: Age of Calamityנינטנדו סוויץ'2020Hyrule Warriors: Age of Imprisonmentנינטנדו סוויץ'2025

 משחקים מושפעים מהסדרה
 קרב האולימפוס – קיבל השראה מ-Zelda II: The Adventure of Link
 Oceanhorn: Monster of Uncharted Seas –- סגנון וצורת המשחק דומה

 קישורים חיצוניים 



 Zelda Dungeon
 Zelda Universe
 זלדה-ויקי 

הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:משחקי גיים בוי
קטגוריה:משחקי NES
קטגוריה:משחקי וידאו משנת 1986
קטגוריה:סדרות משחקי וידאו
קטגוריה:זיכיונות של נינטנדו
קטגוריה:משחקי וידאו שפותחו על ידי שיגרו מיאמוטו
קטגוריה:משחקי פעולה-הרפתקאות